കർഷകർക്ക് കൈത്താങ്ങായി സംസ്ഥാന ബജറ്റ്; റബ്ബർ തറവില കൂട്ടി, നെല്ല്, നാളികേരം എന്നിവയുടെ സംഭരണവില കൂട്ടി - Live Newage\nതിരുവനന്തപുരം: റബ്ബറിന്‍റെ തറവില കൂട്ടിയതായി ധനമന്ത്രി തോമസ് ഐസക്. നെല്ലിന്‍റെയും നാളികേരത്തിന്‍റെയും സംഭരണവിലയും കൂട്ടിയിട്ടുണ്ട്. പുതുക്കിയ വില ഏപ്രിൽ 1 മുതൽ നിലവിൽ വരും.\nറബ്ബറിന്‍റെ താങ്ങുവില 170 രൂപയായി ഉയർത്തുന്നുവെന്നാണ് തോമസ് ഐസക് പ്രഖ്യാപിച്ചത്. നെല്ലിന്‍റെ സംഭരണവില 28 രൂപയായി ഉയർത്തി. നാളികേരത്തിന്‍റെ സംഭരണവില 27 രൂപയിൽ നിന്ന് 32 രൂപയായി ഉയ‍ർത്തി.\nകാർഷികനിയമഭേദഗതികൾക്കെതിരെ രൂക്ഷവിമർശനമാണ് ബജറ്റ് പ്രസംഗത്തിൽ തോമസ് ഐസക് ഉന്നയിച്ചത്. കർഷകരുടെ വരുമാനം ഇല്ലാതാക്കുന്ന കരിനിയമങ്ങളാണ് പുതിയ കാർഷികനിയമഭേദഗതികളെന്ന് തോമസ് ഐസക് പറഞ്ഞു. കൊവിഡ് പ്രതിസന്ധി നിയോലിബറൽ പരിഷ്കാരങ്ങൾ നടപ്പാക്കാൻ ഉള്ള സമയമായാണ് കേന്ദ്രസർക്കാർ കണക്കാക്കുന്നത്. ദുർബലമായ ഉത്തേജകപാക്കേജ് മാത്രമാണ് കേന്ദ്രസർക്കാർ കൊവിഡ് കാലത്ത് പ്രഖ്യാപിച്ചത്.\nകർഷകർ നടത്തുന്ന ദില്ലി ചലോ സമരം ഒരു ഐതിഹാസിക മുന്നേറ്റമാണ്. പാർലമെന്‍റിൽ ഭൂരിപക്ഷമുണ്ടെന്ന് കരുതി തങ്ങൾക്ക് ഇഷ്ടമുള്ളത് ചെയ്യുമെന്ന് കരുതുന്ന കേന്ദ്രസർക്കാരിന് കൃഷിക്കാരുടെ മുന്നിൽ മുട്ടുമടക്കേണ്ടി വരും. ഇറക്കുമതിയും കൊവിഡ് പ്രതിസന്ധിയും കണക്കിലെടുത്ത് നാളികേരത്തിന്‍റെയും മറ്റ് വാണിജ്യവിളകളുടെയും താങ്ങുവില കൂട്ടാൻ കേന്ദ്രസർക്കാർ തയ്യാറാകണമെന്നും തോമസ് ഐസക് ആവശ്യപ്പെട്ടു.


എറണാകുളത്ത് ഭാര്യയെ വെട്ടിക്കൊന്ന് ഭര്‍ത്താവ് ജീവനൊടുക്കി; മരിച്ചത് ഒഡീഷ സ്വദേശികള് | Murder| Suicide| Husband and Wife| Couple| Eranakulam\nAug 9, 2020, 12:22 PM IST\nകുറുപ്പംപടി(എറണാകുളം): ഓടയ്ക്കാലിക്ക് സമീപം ഒഡിഷ സ്വദേശിയായ യുവാവിനെ തൂങ്ങിമരിച്ചനിലയിലും ഭാര്യയെ വെട്ടേറ്റ് മരിച്ച നിലയിലും കണ്ടെത്തി. ഒഡിഷ സ്വദേശി വിഷ്ണു കാരത് പ്രതാൻ (26), ഭാര്യ സിൽക്കാന പ്രതാൻ (23) എന്നിവരേയാണ് മരിച്ചനിലയിൽ കണ്ടെത്തിയത്. ഭാര്യയെ വെട്ടികൊലപ്പെടുത്തിയ ശേഷം ഭർത്താവ് മുറിയിൽ തൂങ്ങിമരിച്ചതായാണ് പോലീസ് നൽകുന്ന വിവരം. പ്ലൈവുഡ് കമ്പനിയിലെ തൊഴിലാളികളായ ഇവർ ഒരുമാസം മുൻപാണ് ഓടയ്ക്കാലിക്ക് സമീപം നൂലേലിയിലെ വാടകവീട്ടിൽ താമസം തുടങ്ങിയത്.\nവീട്ടിൽ ആളനക്കം കാണാഞ്ഞതിനെ തുടർന്ന് സമീപവാസികൾ അന്വേഷിച്ച് ചെന്നപ്പോഴാണ് യുവാവിനെ തൂങ്ങിമരിച്ചനിലയിലും യുവതിയെ വെട്ടേറ്റ് മരിച്ചനിലയിലും കണ്ടെത്തിയത്.\nകുറുപ്പംപടിയിൽ നിന്ന് പോലീസ് സ്ഥലത്തെത്തി മേൽനടപടികൾ സ്വീകരിച്ചു. ഫൊറൻസിക് വിദഗ്ധരും സ്ഥലത്ത് തെളിവെടുപ്പ് നടത്തി. യുവതിയുടെ കഴുത്തിലും തലയിലും വെട്ടേറ്റിട്ടുണ്ട്. വീടിന്റെ ജനലിന് മുകളിലെ ഉത്രത്തിൽ തൂങ്ങിയ നിലയിലാണ് യുവാവിന്റെ മൃതദേഹം കണ്ടെത്തിയത്.\nഇരുവരുടേയും മൃതദേഹങ്ങൾ പെരുമ്പാവാവൂർ താലൂക്കാശുപത്രി മോർച്ചറിയിലേക്ക് മാറ്റി. കോവിഡ് പരിശോധനാ ഫലം കൂടി വന്നിട്ടായിരിക്കും പോസ്റ്റുമോർട്ടമെന്ന് ആശുപത്രി അധികൃതർ അറിയിച്ചു. ഇരുവരും തമ്മിൽ കലഹം പതിവായിരുന്നുവെന്നാണ് സമീപവാസികൾ നൽകുന്ന വിവരം.\nContent Highlights:husband commits suicide after killing wife in kuruppampady eranakulam


ഇന്ന് മുതൽ കേരളം ‘പ്ലാസ്റ്റിക് മാലിന്യ മുക്ത കേരളം’ | PravasiExpress\nHome Environment ഇന്ന് മുതൽ കേരളം ‘പ്ലാസ്റ്റിക് മാലിന്യ മുക്ത കേരളം’\nതിരുവനന്തപുരം: ഒറ്റത്തവണ ഉപയോഗത്തിനുള്ള പ്ലാസ്റ്റിക്കിനോട് കേരളം ഇന്ന് അർധരാത്രി വിടപറയും. 2020 ജനുവരി 1 മുതൽ കേരളത്തിൽ പ്ലാസ്റ്റിക് നിരോധനം. വ്യാപാരികളുടെ എതിർപ്പുണ്ടെങ്കിലും നിരോധനത്തിൽ നിന്നു പിന്നോട്ടില്ലെന്ന നിലപാടിലാണ് സർക്കാർ.\nനിത്യജീവിതത്തിന്റെ ഭാഗമായിരുന്ന പ്ളാസ്റ്റിക് ഇന്ന് മുതൽ നിരോധിക്കപ്പെട്ട ഉത്പന്നമാണ്. പ്ളാസ്റ്റിക് സംസ്കരിക്കാൻ ഇനി സർക്കാർ സംവിധാനമുണ്ടാകില്ല. പൊതുസ്ഥലത്ത് വലിച്ചെറിഞ്ഞാൽ ക്രിമിനൽ കുറ്റമാകും. 2016 ൽ 50 മൈക്രോണിന് താഴെയുള്ള പ്ളാസ്റ്റിക് വസ്തുക്കൾ നിരോധിച്ചു കൊണ്ട് സർക്കാർ ഉത്തരവിറക്കിയിരുന്നു.\nഉപയോഗ ശേഷം പുറന്തള്ളുന്ന പ്ലാസ്റ്റിക് വസ്തുക്കള് പാരിസ്ഥിതിക- ആരോഗ്യപ്രശ്നമായി വളര്‍ന്ന സാഹചര്യത്തിലാണ് നിരോധനം.\nനിരോധനം ബാധമാകുന്ന പ്ലാസ്റ്റിക് ഉൽപന്നങ്ങൾ ഇവ\nആഹാരവും പച്ചക്കറിയും പൊതിയുന്ന ക്ലിങ് ഫിലിം\nമുൻകൂട്ടി അളന്നുവച്ച ധാന്യങ്ങൾ, പയർവർഗങ്ങൾ, പഞ്ചസാര എന്നിവ സൂക്ഷിക്കാൻ ഉപയോഗിക്കുന്ന പ്ലാസ്റ്റിക് സഞ്ചികൾ\nമത്സ്യം, ഇറച്ചി, ധാന്യങ്ങൾ എന്നിവ തൂക്കം നിർണയിച്ച ശേഷം വിൽപനയ്ക്കായി പൊതിയുന്ന പ്ലാസ്റ്റിക് കവർ\nബ്രാൻഡ് ചെയ്ത ഉൽപന്നങ്ങളുടെ പാക്കറ്റ്, ബ്രാൻഡഡ് ജ്യൂസ് പാക്കറ്റ് (കൈകാര്യച്ചെലവ് മുൻകൂറായി സർക്കാരിനു നൽകണം)\nകയറ്റുമതിക്കുള്ള പ്ലാസ്റ്റിക് വസ്തുക്കൾ\nആരോഗ്യപരിപാലനത്തിനുള്ള പ്ലാസ്റ്റിക് വസ്തുക്കൾ\nകംപോസ്റ്റബിൾ വിഭാഗത്തിൽപ്പെടുന്ന പ്ലാസ്റ്റിക്\nപ്ലാസ്റ്റിക്കിനു ബദലായി തുണിസഞ്ചികൾ വിപണിയിലെത്തിച്ച് കുടുംബശ്രീ. 3000 യൂണിറ്റുകൾ വഴിയാണ് തുണി, ചണം, പേപ്പർ സഞ്ചികൾ നിർമിക്കുന്നത്. 10 അപ്പാരൽ പാർക്കുകളിലെ 1000 സ്ത്രീകളെ ഇതിനായി ചുമതലപ്പെടുത്തി. വില 10–50 രൂപ. പാള പ്ലേറ്റ് ഉൾപ്പെടെ മറ്റു പ്രകൃതിസൗഹൃദ ഉൽപന്നങ്ങളുടെ നിർമാണവും വിതരണവും ഊർജിതമാക്കും.\nസസ്യങ്ങൾക്കും ജന്തുക്കൾക്കുമെല്ലാം പ്ളാസ്റ്റിക് വലിയ ഭീഷണിയാണ്. മറ്റ് പദാർത്ഥങ്ങളെ അപേക്ഷിച്ച് കൂടുതൽ ഈടുനിൽക്കുന്നതും സൂക്ഷ്മജീവികളുടെ പ്രവർത്തനംവഴി വിഘടിക്കാത്തതുമായതിനാൽ പ്ളാസ്റ്റിക്മാലിന്യങ്ങൾ വലിയ പരിസ്ഥിതിപ്രശ്നങ്ങളാണ് ഉണ്ടാക്കുന്നത്.ഇവ അലിഞ്ഞുചേരാതെ മണ്ണിൽക്കിടന്ന് വേരുകളെ തടയും. മണ്ണിലെ സുക്ഷിരങ്ങളെ അടയ്ക്കും. നീരൊഴുക്കും നിലയ്ക്കും. പ്ളാസ്റ്റിക് മൃഗങ്ങളുടെ വയറ്റിലെത്തിയാൽ ദഹനവ്യവസ്ഥ സ്തംഭിക്കും. കടലിൽ പ്ളാസ്റ്റിക് മാലിന്യം അടിഞ്ഞുകൂടിയാൽ കടൽജീവികളുടെ ആവാസവ്യവസ്ഥയും നശിക്കും. ഇനി പ്ളാസ്റ്റിക് കത്തിക്കാമെന്ന് വച്ചാൽ കാൻസർ ഉൾപ്പെടെ മാരകരോഗങ്ങൾക്കു കാരണമാകുന്ന വിഷവാതകമാകും പുറത്തുവരിക.\nPrevious articleസിനിമയിൽ അവസരത്തിനായി കിടപ്പറ പങ്കിടണമെന്ന് ചിലർ നിർബന്ധിക്കുന്നു: ജസ്റ്റിസ് ഹേമ കമ്മീഷൻ റിപ്പോർട്ട്\nNext articleപുതുവത്സര ആഘോഷത്തിനിടെ ലിഫ്റ്റ് തകര്‍ന്ന് ആറ് മരണം


ഇനിയൊരാളുടെ ജീവിതം കൂടുതല് ക്രിയാത്മകമാക്കാന് എനിക്കാകുമോ? | Isha Sadhguru\nഇനിയൊരാളുടെ ജീവിതം കൂടുതല് ക്രിയാത്മകമാക്കാന് എനിക്കാകുമോ?\nആദ്ധ്യാത്മികതയുടെ പാതയിലൂടെ നീങ്ങുന്ന ഒരാള് ബാദ്ധ്യതകള് ഉപേക്ഷിച്ച് കടന്നു കളയുകയാണ് എന്നന്യര്‍ക്കു തോന്നുന്നതില് തെറ്റുണ്ടോ?\nഅമ്പേഷി : ഒരു പുതിയ ബന്ധത്തിലേര്‍പ്പെടുമ്പോള് അത് ജീവിതത്തിലെ ഒരു ബാദ്ധ്യത കൂടിയാവുന്നു. ആരുടെ കാര്യം നോക്കിയാലും, കുടുംബത്തിനും കുട്ടികള്‍ക്കുമാണ് അവരേറ്റവും കൂടുതല് പ്രാധാന്യം കൊടുക്കുന്നത്. അങ്ങ് ബാദ്ധ്യതകളെക്കുറിച്ച് സംസാരിച്ചു. മനുഷ്യര് എങ്ങിനെ ബാധ്യതകളുള്ളവരാകുന്നു എന്നും വിശദീകരിച്ചു. ആദ്ധ്യാത്മികതയുടെ പാതയിലും ഇത് എന്തുകൊണ്ട് ബാധകമാകുന്നില്ല? ആദ്ധ്യാത്മികതയിലുള്ള താല്‍പര്യം മൂലം ഞങ്ങള് കുടുംബവും സാമൂഹിക ബാദ്ധ്യതകളും ഉപേക്ഷിച്ച് കടന്നു കളയുകയാണ്, ഒരൊളിച്ചോട്ടം നടത്തുകയാണ് എന്നൊക്കെ തോന്നുന്നതില് തെറ്റുണ്ടോ?\nസദ്‌ഗുരു : ആദ്ധ്യാത്മികപാത പിന്തുടരുന്നതിന്, ഒരു ബാദ്ധ്യതയില്‍നിന്നും പിന്തിരിഞ്ഞുപോകേണ്ട ആവശ്യമില്ല. സന്താനോല്‍പ്പാദനവും പരിപാലനവും ഒഴികെ മറ്റൊന്നിനും സാധ്യത അനുവദിക്കാത്ത രീതിയിലാണ് കുടുംബഘടന നിലനില്‍ക്കുന്നതെങ്കില്, ലംഘനത്തിന്‍റെ ആവശ്യം വരുന്നു. കുടുംബഘടന അങ്ങിനെയല്ലെങ്കില് ഇറങ്ങിപ്പോക്കിന്‍റെയോ ലംഘനത്തിന്‍റെയോ ഒന്നും പ്രശ്നമേ വരുന്നില്ല.\nആദ്ധ്യാത്മികപാത പിന്തുടരുന്നതിന്, ഒരു ബാദ്ധ്യതയില്‍നിന്നും പിന്തിരിഞ്ഞുപോകേണ്ട ആവശ്യമില്ല.\nആദ്ധ്യാത്മികത എങ്ങിനെയാണ് ഒരു കുടുംബത്തെ തകര്‍ക്കുന്നത്? ഒരു കുടുംബം തകരുന്നത് അതിന്‍റെതായ അസഹിഷ്‌ണുത കൊണ്ടാണ്, പക്വതയില്ലായ്‌മ കൊണ്ടാണ്, അതിന്‍റെതായ പരിമിതികള് മറ്റുള്ളവരില് അടിച്ചേല്‍പ്പിക്കാന് ശ്രമിക്കുമ്പോഴാണ് - അല്ലാതെ ആദ്ധ്യാത്മികത കൊണ്ടല്ല.\nഅമ്പേഷി : ‘അവനവന് വിതച്ചത് അവനവന് കൊയ്യുന്നു’ എന്ന സാമാന്യ തത്വം മനസ്സിലാക്കാനുള്ള മാനസിക നിലയില്ലാത്തതിനാല്, മനുഷ്യര് അവരുടെ ജീവിതത്തില് ഏറെ കഷ്‌ടതകളും ദുരിതങ്ങളും സഹിക്കേണ്ടി വരുന്നു എന്ന് എനിക്ക് ചിലപ്പോഴൊക്കെ തോന്നാറുണ്ട്. കോപിഷ്‌ടനാവുന്നതും, അസൂയാലുവാകുന്നതും, പകയുള്ളവനാകുന്നതും എല്ലാം ഇതിനുദാഹരണമാണ്. ഇങ്ങിനെയുള്ള സന്ദര്‍ഭങ്ങളില് മനുഷ്യര്‍ക്ക് എന്താണ് ചെയ്യാന് കഴിയുക? അവര് കുറച്ചുകൂടി സൂക്ഷിച്ചു പെരുമാറിയിരുന്നെങ്കില് എന്ന് ഞാന് ആശിച്ചുപോകാറുണ്ട്. ഏതെങ്കിലും വിധത്തില് ഇടപെടാന് ശ്രമിച്ചാല്, അത് കൂടുതല് കുഴപ്പങ്ങള്‍ക്ക് കാരണമാവും എന്നാണ് എനിക്ക് തോന്നുന്നത്.\nസദ്‌ഗുരു : മറ്റുള്ളവര്‍ക്ക് ജീവിതം ക്രിയാത്മകമാക്കി കൊടുക്കാനുള്ള നിങ്ങളുടെ കഴിവിനെക്കുറിച്ചാണ് നിങ്ങള് ഇവിടെ വിശദീകരിക്കുന്നത്. അയാളുടെ ഭാവി രൂപപ്പെടുത്തുക, അയാളുടെ മോചനം സാധ്യമാക്കുക, നിങ്ങള്‍ക്കതൊക്കെ ചെയ്യണമെന്നാഗ്രഹമുണ്ടെങ്കില്, ആദ്യം അയാളുടെ വിശ്വാസം ആര്‍ജ്ജിക്കുക. അത് അത്ര എളുപ്പമുള്ള കാര്യമല്ല. മറ്റുള്ളവരുടെ വിശ്വാസം ആര്‍ജ്ജിക്കണമെങ്കില്, കഠിനാധ്വാനവും, ഉത്തരവാദിത്തവും, ഊര്‍ജവും, ഇച്ഛാശക്തിയും, സാമാന്യബുദ്ധിയും വേണ്ടതായുണ്ട്. വിശ്വാസം ആര്‍ജ്ജിക്കാന് കഴിഞ്ഞാല്‍പോലും, പലരിലും അത് വ്യത്യസ്‌തമായിരിക്കും. ഇവിടെ പത്തിരുനൂറാളുകള് ഇരിപ്പുണ്ട്. അവരുടെയെല്ലാം ജീവിതത്തില് ഒരേ തരത്തില് ഇടപെടാന് എനിക്ക് കഴിയുകയില്ല.\nമറ്റുള്ളവരുടെ വിശ്വാസം ആര്‍ജ്ജിക്കണമെങ്കില്, കഠിനാധ്വാനവും, ഉത്തരവാദിത്തവും, ഊര്‍ജവും, ഇച്ഛാശക്തിയും, സാമാന്യബുദ്ധിയും വേണ്ടതായുണ്ട്.\nചിലര് തെറ്റായ വഴിയിലൂടെയാണ് സഞ്ചരിക്കുന്നതെങ്കില് ഞാന് അവരെ മുടിക്കുത്തിനു പിടിച്ച് തിരിച്ചുനിര്‍ത്തി, ഇതാണ് വഴി എന്നു പറഞ്ഞുകൊടുക്കും. ഒരു പ്രശ്‌നങ്ങളുമില്ലാതെ അവര് ആ വഴിക്കു പോകും, എന്നാല് മറ്റു ചിലരോട്, “ദയവായി ഈ വഴിയേ പോകുക’’ എന്നു പറഞ്ഞാല് അവര് ഈ വഴിയെ പോകാന് പോകുന്നില്ല. അവര് രണ്ടിനുമിടക്കുള്ള വഴിയേ പോകും. അത് അവര്‍ക്ക് ഗുണകരമല്ല എന്നറിയാമെങ്കില്‍പ്പോലും, അതുവഴി പോകാന് അനുവദിക്കുക മാത്രമേ എനിക്ക് കരണീയമായിട്ടുള്ളു.\nഅതിനാല്, ഓരോ വ്യക്തിയുടെയും ജീവിതത്തില് ഇടപെടാനും അവര്‍ക്ക് വേണ്ടത് ചെയ്യാനുമുള്ള എന്‍റെ കഴിവ് വ്യത്യസ്‌തമാണ്; അത് ആ വ്യക്തിയില് നിന്ന് എത്രത്തോളം വിശ്വാസം എനിക്കു സമ്പാദിക്കാനായി എന്നതിനെ ആശ്രയിച്ചിരിക്കും. വിശ്വാസം ആര്‍ജ്ജിക്കണമെങ്കില് സമയം വേണം, ഊര്‍ജം വേണം, നിങ്ങളുടേതായ ശ്രമം വേണം. അങ്ങിനെ പല കാര്യങ്ങളും ഇതില് ഉള്‍പ്പെട്ടിരിക്കുന്നു. അതല്ലാതെ വിശ്വാസം നേടാനാവില്ല.\nപുറമേ അവരെല്ലാം നിങ്ങളെ വന്ദിക്കും, ക്രിയാത്മകമായി സംസാരിക്കുകയും ചെയ്യും, എന്നാല് ശരിക്കുള്ള വിഷയത്തിലേക്ക് കടക്കുമ്പോള്, എത്രത്തോളം നിങ്ങള്‍ക്ക് ഇടപെടാന് കഴിയും എന്നത് നിങ്ങളുടെ ബുദ്ധിയേയും സാമാന്യബോധത്തേയും ആശ്രയിച്ചിരിക്കും. എല്ലാവരോടും ഒരേ തരത്തില് നിങ്ങള്‍ക്ക് ഇടപെടാനാവില്ല. തെരുവിലൂടെ പോകുന്ന ഒരാള് മരണത്തിലേക്കാണ് നടക്കുന്നതെന്ന് അറിയാമെങ്കില്‍പ്പോലും അയാളെ തടഞ്ഞുനിര്‍ത്തി ‘അവിടേയ്ക്ക് പോകരുത്, ഇവിടേയ്ക്ക് പോവുക’ എന്നു പറയാന് എനിക്കാവില്ല. മറ്റൊന്നും ചെയ്യുവാന് കഴിയാത്തതുകൊണ്ട് അയാളെ മരണത്തിലേക്ക് നടന്നുപോകുവാന് ഞാന് അനുവദിക്കും. കൂടുതല് സന്ദര്‍ഭങ്ങളിലും യാതൊന്നും ചെയ്യാനാകില്ല, കാരണം അയാള് അതിനു സന്നദ്ധനല്ല.\nഒരു നിര്‍ദ്ദിഷ്‌ട വ്യക്തിക്കുവേണ്ടി നിങ്ങള്‍ക്ക് എന്തു ചെയ്യാന് കഴിയും എന്ന വിഷയത്തില് മിക്കപ്പോഴും പരിമിതികളുണ്ട്. അയാള്‍ക്ക് എത്രത്തോളം സമ്മതമുണ്ട്, അയാളുടെ മനസ്സ് എത്രത്തോളം വിശാലമാണ് എന്നതിനെയെല്ലാം ആശ്രയിച്ചിരിക്കുന്നു ഇത്. യുഗയുഗാന്തരങ്ങളായി ആദ്ധ്യാത്മികാചാര്യന്മാര് പറഞ്ഞുകൊണ്ടിരിക്കുന്ന വാക്കുകളാണ് 'പൂര്‍ണസമ്മതം', 'പൂര്‍ണവിശ്വാസം', 'പൂര്‍ണസമര്‍പണം' എന്നതെല്ലാം. ആരെങ്കിലും അവര്‍ക്ക് കീഴടങ്ങണം എന്ന ആഗ്രഹമല്ല ഇതിനു പിന്നില്. മറ്റൊരാളുടെ ജീവിതത്തില് സത്യസന്ധമായി ഇടപെട്ട്, അയാളുടെ ജീവിതത്തെ തികച്ചും വ്യത്യസ്‌തമായ പാതയിലേക്ക് നയിക്കുന്നതിനു വേണ്ടിയാണിത്; അതല്ലെങ്കില് അയാളുടെ ധാരണയുടെ പരിമിതികള്‍ക്കുള്ളില് നിന്നുകൊണ്ട്‌മാത്രം നിങ്ങള്‍ക്ക് പ്രവര്‍ത്തിക്കേണ്ടിവരും.\nനിങ്ങളുടെ ധാരണയുടെ മണ്ഡലത്തിന് വെളിയിലുള്ള എന്തെങ്കിലും ഞാന് ചെയ്‌താല്, ഉടനെതന്നെ നിങ്ങള് എന്നെവിട്ട് പോകും. അതിനാല് നിങ്ങളുടെ ഗ്രഹണശക്തിയുടെ പരിമിതികള്‍ക്കുള്ളില് നിന്നുകൊണ്ടുമാത്രമാണ് ഞാന് നിരന്തരം പ്രവര്‍ത്തിക്കുന്നത്, പൂര്‍ണമായ രീതിയിലല്ല. പൂര്‍ണമായ രീതിയില് ഞാന് ഇടപെട്ടാല് നിങ്ങള് പിരിഞ്ഞുപോകും.\n‘’യോഗിയാവുക’ എന്നത് അതിശയകരമായതാണ്, അതിവിശിഷ്‌ടമായതാണ്; അതേ സമയം, ഒരു ‘ഗുരുവാകുക’ എന്നത് ഇച്ഛാഭംഗമുളവാക്കുന്ന വിഷയമാണ്.’’\n‘’യോഗിയാവുക’ എന്നത് അതിശയകരമായതാണ്, അതിവിശിഷ്‌ടമായതാണ്; അതേ സമയം, ഒരു ‘ഗുരുവാകുക’ എന്നത്ഇച്ഛാഭംഗമുളവാക്കുന്ന വിഷയമാണ്.’’\nഅന്വേഷി: സദ്‌ഗുരോ, എന്തെങ്കിലും ചെയ്യാനുള്ള ആഗ്രഹം തോന്നുന്നതും, ആഗ്രഹപൂര്‍ത്തീകരണത്തിനായി പ്രവര്‍ത്തിക്കുന്നതും തമ്മില് വ്യത്യാസമുണ്ടോ?\nആത്മസാക്ഷാത്കാരം നേടിയ ആളെ എങ്ങിനെ തിരിച്ചറിയും ? ...\nഅന്വേഷി : ഗുരോ, ലളിതമായ യോഗാഭ്യാസങ്ങളിലൂടെ, ആത്മസാക്ഷാത്കാരം നേടാനാകുമോ? ജ്ഞാനോദയത്തിന് മറ്റു വഴികള് വല്ലതുമുണ്ടോ? ജ്ഞാനോദയം നേടിയ ഒരാളെ എങ്ങിനെ തിര…


ഇന്ത്യയിലെ വിമാന സര്‍വീസുകളില് പകുതിയില് അധികവും ഇനി ടാറ്റ കൈകാര്യം ചെയ്യും | Business Malayali\nHome News ഇന്ത്യയിലെ വിമാന സര്‍വീസുകളില് പകുതിയില് അധികവും ഇനി ടാറ്റ കൈകാര്യം ചെയ്യും\nന്യൂഡല്‍ഹി: എയര് ഇന്ത്യ കൂടി ടാറ്റ സ്വന്തമാക്കിയതോടെ ഇന്ത്യയിലെ വിമാന സര്‍വീസുകളില് പകുതിയിലധികവും ടാറ്റ കമ്പനികള് സ്വന്തമാക്കും. എയര് ഏഷ്യ ഇന്ത്യ, എയര് ഇന്ത്യ, എയര് ഇന്ത്യ എക്‌സ്പ്രസ്, വിസ്താര എന്നീ കമ്പനികള് ടാറ്റ നിയന്ത്രണത്തിലാണ്. ഇതോടെ ഇന്ത്യയുടെ ആകാശത്ത് കൂടി പറക്കുന്ന വിമാനങ്ങളില് പകുതിയിലധികവും ടാറ്റയുടെ സ്വന്തമാകും.\nഎയര് ഇന്ത്യയും എയര് ഇന്ത്യ സാറ്റ്‌സ്, എയര് ഇന്ത്യ എക്‌സ്പ്രസ്സ് എന്നിവയുടെ 50 ശതമാനം ഓഹരികളുമാണ് ടാറ്റ സണ്‍സ് ഗ്രൂപ്പിന് ലഭിക്കുക. എയര് ഇന്ത്യ വില്പന വഴി 2700 കോടി രൂപ തുകയായി കേന്ദ്ര സര്‍ക്കാരിന് ലഭിക്കും. ബാക്കിയുള്ളത് എയര് ഇന്ത്യയുടെ കടമാണ്.\nകെട്ടിടങ്ങളും ഭൂമിയും ഉള്‍പ്പെടെയുള്ള ആസ്തികള് ടാറ്റക്ക് ലഭിക്കില്ല. 14,718 കോടി രൂപ വിലവരുന്ന ഈ സ്വത്തുക്കള് അകഅഒഘ എന്ന സര്‍ക്കാര് കമ്പനിക്ക് കൈമാറും.\n60,000 കോടിയിലധികം രൂപയാണ് എയര് ഇന്ത്യയുടെ മൊത്തം കടം. കേന്ദ്രത്തിന്റെ പ്രതിദിന നഷ്ടം 20 കോടിയോളം രൂപയാണ്.എയര് ഇന്ത്യയിലെ നിലവിലെ തൊഴിലാളികള്‍ക്ക് രണ്ടാം വര്‍ഷം സ്വമേധയാലുള്ള വിരമിക്കല് അനുവദിക്കും. ആദ്യ വര്‍ഷം ആരെയും പിരിച്ചു വിടില്ല.\nഎല്ലാ തൊഴിലാളികള്‍ക്കും ഗ്രാറ്റുവിറ്റി, പി.എഫ് ആനുകൂല്യങ്ങള് ലഭിക്കും.\nഅഞ്ച് വര്‍ഷത്തിന് ശേഷം ടാറ്റയ്ക്ക് എയര് ഇന്ത്യ ബ്രാന്‍ഡ് കൈമാറാന് കഴിയും. എന്നാല് ഇന്ത്യന് പൗരത്വമുള്ളയാള്‍ക്ക് മാത്രമേ വില്‍ക്കാവൂ എന്നാണ് വ്യവസ്ഥ.\nനാല് കമ്പനികളാണ് എയര് ഇന്ത്യ ഏറ്റെടുക്കാന് മുന്നോട്ട് വന്നതെങ്കിലും അന്തിമ യോഗ്യത നേടിയത് ടാറ്റയും സ്പൈസ് ജെറ്റ് ഉടമ അജയ് സിങ്ങുമായിരുന്നു.\nഎയര് ഇന്ത്യ വില്‍ക്കാനുള്ള നരേന്ദ്ര മോദി സര്‍ക്കാരിന്റെ രണ്ടാമത്തെ ശ്രമമാണ് ഇത്. 2018 ല് കമ്പനിയുടെ 76 ശതമാനം ഓഹരി വില്‍ക്കാന് സര്‍ക്കാര് ശ്രമം നടത്തിയെങ്കിലും ഭീമമായ കടം കാരണം ഏറ്റെടുക്കാന് ആരും തയ്യാറായിരുന്നില്ല.\nസിംഗപ്പൂര് എയര്‍ലൈന്‍സുമായുള്ള ചേര്‍ന്ന് വിസ്താര, മലേഷ്യന് വിമാനക്കമ്പനിയായ എയര് ഏഷ്യയുമായി ചേര്‍ന്ന് എയര് ഏഷ്യ ഇന്ത്യ എന്നീ വിമാനക്കമ്പനികളാണ് ടാറ്റ നടത്തുന്നത്.\n1932 ല് ടാറ്റ എയര്‍ലൈന്‍സ് എന്ന പേരില് ജഹാന്‍ഗീര് രത്തന്‍ജി ദാദാഭായ് ടാറ്റ തുടങ്ങിയ എയര് ഇന്ത്യ വീണ്ടും ടാറ്റയുടെ കൈകളിലെത്തുകയാണ്.\nindian flight companies\nPrevious articleഎയര് ഇന്ത്യ വീണ്ടും ടാറ്റയ്ക്ക്\nNext articleസിമന്റ് വില വർധിപ്പിക്കേണ്ടിവരുമെന്ന് നിർമ്മാതാക്കൾ


ഉന്നാവോ: എംഎൽഎയുടെ ഗുണ്ടകൾ ആശുപത്രിലും, പെൺകുട്ടിയെ കാണാൻ പോലും കഴിയുന്നില്ലെന്ന് ബന്ധുക്കൾ – Azhimukham\nഉന്നാവോ: എംഎൽഎയുടെ ഗുണ്ടകൾ ആശുപത്രിലും, പെൺകുട്ടിയെ കാണാൻ പോലും കഴിയുന്നില്ലെന്ന് ബന്ധുക്കൾ\nവാഹനാപകടത്തിൽ പരുക്കേറ്റ പെൺകുട്ടിയുടെയും അഭിഭാഷകന്റെയും നില അതീവഗുരുതരമായി തുടരുകയാണ്.\nJul 31 2019 05:23 PM\nദുരൂഹമായ വാഹനാപകടത്തിൽ ഞായറാഴ്ച ഗുരുതരമായി പരിക്കേറ്റ ഉന്നാവോ ബലാൽസംഗകേസിലെ ഇരയായ പെൺകുട്ടിയുടെയും അഭിഭാഷകന്റെയും നില അതീവഗുരുതരമായി തുടരുമ്പോൾ പ്രതിയായ എംഎല്‍എക്കെതിരെ ഗൂരുതര ആരോപണങ്ങളുമായി കുടുംബം. ചികൽസയിൽ കഴിയുന്ന പെൺകൂട്ടിയെ കാണാൻ പോലും കഴിയുന്നില്ലെന്ന് കുടുംബം ആരോപിക്കുന്നതായി മനോരമ ന്യൂസ് റിപ്പോർട്ട് ചെയ്യുന്നു.\nകേസിലെ പ്രതിയായ എംഎല്‍എ കുല്‍ദീപ് സിങ് സെന്‍ഗറുടെ ഇടപെടലാണ് ഇതിന് പിന്നിൽ. ആശുപത്രിയിൽ പ്രതിയായ എംഎല്‍എയുടെ ഗൂണ്ടകള് നിലയുറപ്പിച്ചിട്ടുണ്ടെന്നും പെണ്‍കുട്ടിയുടെ മാതൃസഹോദരന്നെ ഉദ്ധരിച്ച് റിപ്പോര്‍ട്ടുകൾ പറയുന്നു. ഉന്നാവോ പീഡനക്കേസിന്റെ വിചാരണ ഉത്തര്‍പ്രദേശിനു പുറത്തേക്കു മാറ്റണമെന്നും പെണ്‍കുട്ടിയുടെ കുടുംബം ആവശ്യപ്പെടുന്നു. യുപിയില് വിചാരണ തുടര്‍ന്നാല് ഒരിക്കലും നീതികിട്ടില്ലെന്നാണ് ബന്ധുക്കളുടെ നിലപാട്.\nഅതിനിടെ, ഉന്നാവോ ബലാൽത്സഗക്കേസിലെ സാക്ഷികളെ മുഴുവന് ഇല്ലാതാക്കാനുള്ള ശ്രമമാണു നടക്കുന്നതെന്ന് കോണ്‍ഗ്രസ് ലോക്സഭാകക്ഷി നേതാവ് അധീര് രഞ്ജന് ചൗധരി അരോപിച്ചു. പ്രധാനമന്ത്രിയുടെ പ്രതിച്ഛായയെയാണു ബാധിക്കുന്നതാണ് ഉത്തര്‍പ്രദേശിലുണ്ടാകുന്ന ഇത്തരം സംഭവങ്ങള്. കേന്ദ്രവും യുപിയും ഭരിക്കുന്ന ബിജെപിക്ക് ഉന്നാവ് പീഡനക്കേസിലെ പ്രതികള്‍ക്കെതിരായ ശിക്ഷാനടപടികള് വേഗത്തിലാക്കാന് ബാധ്യതയുണ്ടെന്നും അധീര് രഞ്ജന് ചൗധരി പ്രതികരിച്ചു.\nഅതേസമയം, വാഹനാപകടത്തിൽ പരുക്കേറ്റ പെൺകുട്ടിയുടെയും അഭിഭാഷകന്റെയും നില അതീവഗുരുതരമായി തുടരുകയാണ്. പെൺകുട്ടിയുടെ ആരോഗ്യസ്ഥിതിയിൽ മാറ്റമില്ല. വെന്റിലേറ്റർ സഹായത്തോടെയാണു പെണ്‍കുട്ടിയുടെ ജീവൻ നിലനിർത്തുന്നതെന്ന് ഇന്നലെ ആശുപത്രി അധികൃതര് മെഡിക്കൽ ബുള്ളറ്റിനിൽ വ്യക്തമാക്കിയിരുന്നു. അപകടശേഷം ഇതുവരെ പെണ്‍കുട്ടിക്ക് ബോധം തെളിഞ്ഞിട്ടില്ലെന്നും ഡോക്ടർമാർ പറയുന്നു.\nമൂന്നു സഹോദരിമാരും ഒരു സഹോദരനുമുള്ള പെൺകുട്ടിയെ 2017 ജൂണ് നാലിന് ഉന്നാവിലെ മാഖി ഗ്രാമത്തിലെ വസതിയില് പ്രായപൂര്‍ത്തിയാകാത്ത പെണ്‍കുട്ടിയെ എംഎല്‍എ കുല്‍ദീപ് സിങ് സെന്‍ഗര് പീഡിപ്പിച്ചെന്നാണ് ആരോപണം. മൂന്നു ദിവസത്തിന് ശേഷം വീണ്ടും കാറില് കൂട്ടിക്കൊണ്ടുപോയി എംഎല്‍എയുടെ അടുത്ത അനുയായികളും പീഡിപ്പിച്ചെന്നുമാണ് കേസ്.\nബലാല്‍സംഗം ചെയ്യപ്പെട്ടുവെന്ന് പെണ്‍കുട്ടി ആരോപണം ഉന്നയിച്ചിട്ടും കേസിൽ നടപടി ഉണ്ടായിരുന്നില്ല. ഇതോടെ യുപി മുഖ്യമന്ത്രി യോഗി ആദിത്യനാഥിന്റെ വീടിന് മുന്നില് സമരം നടത്തിയ പെണ്‍കുട്ടി തീക്കൊളുത്തി ആത്മഹത്യയ്ക്ക് ശ്രമിക്കുന്ന സാഹചര്യമുണ്ടായതോടെ വിഷയം ദേശീയ തലത്തില് വാര്‍ത്തയാവുകയായിരുന്നു. പിന്നീടാണ് എംഎല്‍എയെ പ്രതിചേര്‍ത്തത്.\nഎന്നാൽ, തൊട്ടുപിന്നാലെ പെണ്‍കുട്ടിയുടെ പിതാവിനെതിരെ പോലീസ് കേസെടുത്തു. വ്യാജക്കേസാണിതെന്ന് അന്നുമുതൽ തന്നെ ആരോപണം ഉയര്‍ന്നിരുന്നു. പോലീസ് കസ്റ്റഡിയില്‍വച്ച് പിതാവിന് ക്രൂര മര്‍ദ്ദനമേൽക്കുകയും പിന്നീട് മരിക്കുകയും ചെയ്തു. ഇതുമായി ബന്ധപ്പെട്ട കേസും പിന്‍വലിക്കണമെന്ന് പെണ്‍കുട്ടിയുടെ കുടുംബത്തിന് മേല് സമ്മര്‍ദ്ദമുണ്ട്. പിതാവിനെ ആക്രമിച്ച സംഭവത്തില് ദൃക്‌സാക്ഷിയായ മുഹമ്മദ് യൂനുസ് മാസങ്ങള്‍ക്ക് ശേഷം ദുരൂഹ സാഹചര്യത്തില് കൊല്ലപ്പെട്ടിരുന്നു.\n‘സെൻഗാർ ചെറിയ മീനല്ല, യുപിയിലെ സർവസംഗ പരിത്യാഗികളായ യോഗികൾ ധ്യാനത്തിലാണ്’\n# MLA Kuldeep Sengar


Mullaperiyar | മുല്ലപ്പെരിയാർ മരംമുറി ഉന്നതർ അറിഞ്ഞു; സെക്രട്ടറിതല യോഗത്തിന്‍റെ മിനിട്ട്സ് പുറത്ത് | Minutes of Secretary level meeting on Mullaperiyar tree fallen issue | Minutes of Secretary level meeting on Mullaperiyar tree fallen issue – News18 Malayalam\nMullaperiyar | മുല്ലപ്പെരിയാർ മരംമുറി ഉന്നതർ അറിഞ്ഞു; സെക്രട്ടറിതല യോഗത്തിന്‍റെ മിനിട്ട്സ് പുറത്ത്\nസർക്കാരോ ഉന്നത ഉദ്യോഗസ്ഥരോ അറിയാതെ ചീഫ് വൈൽഡ് ലൈഫ് വാർഡൻ ബെന്നിച്ചൻ തോമസാണ് മരംമുറി ഉത്തരവിറക്കിയതെന്ന് സർക്കാർ ആവർത്തിക്കുമ്പോഴാണ് മരംമുറിയുടെ നിർണായക രേഖകള് പുറത്തുവരുന്നത്.\nLast Updated : November 11, 2021, 15:18 IST\nതിരുവനന്തപുരം: മുല്ലപ്പെരിയാറിൽ മരം മുറിക്കുള്ള അനുമതി നൽകിയത് ഉന്നതരുടെ അറിവോടെയാണെന്നതിന് കൂടുതൽ തെളിവുകള് പുറത്ത് വന്നു. സെപ്റ്റംബര് മാസത്തിൽ ചേർന്ന കേരള- തമിഴ്നാട് സെക്രട്ടറിതല യോഗത്തിലും കഴിഞ്ഞമാസം ചേർന്ന മേൽനോട്ട സമിതിയോഗത്തിലും മരംമുറിക്കാനുള്ള നടപടികള് വേഗത്തിൽ പുരോഗമിക്കുകയാണെന്ന് കേരളം അറിയിച്ചതായി മിനിട്ട്സിലുണ്ട്. യോഗത്തിന്‍റെ മിനിട്ട്സുകളുടെ പകർപ്പ് ന്യൂസ് 18ന് ലഭിച്ചിട്ടുണ്ട്. സർക്കാരോ ഉന്നത ഉദ്യോഗസ്ഥരോ അറിയാതെ ചീഫ് വൈൽഡ് ലൈഫ് വാർഡൻ ബെന്നിച്ചൻ തോമസാണ് മരംമുറി ഉത്തരവിറക്കിയതെന്ന് സർക്കാർ ആവർത്തിക്കുമ്പോഴാണ് മരംമുറിയുടെ നിർണായക രേഖകള് പുറത്തുവരുന്നത്.\nസെപ്റ്റംബര് 17ന് കേരള-തമിഴ്നാട് സെക്രട്ടറിതല യോഗത്തില് മുല്ലപ്പെരിയാർ ഉൾപ്പടെ അന്തർസംസ്ഥാന നദീജല തർക്കങ്ങൾ ചർച്ച ചെയ്യാനാണ് യോഗം ചേർന്നത്. മുല്ലപ്പെരിയാറിനെ കുറിച്ച് യോഗത്തിൽ ചർച്ച വന്നപ്പോൾ വനംസെക്രട്ടറി രാജേഷ് കുമാർ സിൻഹ വ്യക്തമാക്കുന്നത് ഇങ്ങനെയാണ് '15 മരങ്ങൾ മുറിക്കാനും അപ്രോച്ച് റോഡ് അറ്റകുറ്റപ്പണി ചെയ്യണമെന്ന തമിഴ്നാടിന്‍റെ ആവശ്യത്തിലും നടപടികള് മുന്നോട്ടു പോകുകയാണ്. ചീഫ് വൈൽഡ് ലൈഫ് വാർഡൻ അറിയിച്ചതാണ് ഇക്കാര്യം'. ഈ യോഗത്തിൽ ജലവിഭവ അഡീഷണൽ ചീഫ് സെക്രട്ടറി ടി കെ ജോസ് ഉള്‍പ്പെടെ കേരളത്തിൽ നിന്നുള്ള 14 ഉന്നത ഉദ്യോഗസ്ഥരാണ് പങ്കെടുത്തത്.\nFirst published: November 11, 2021, 15:18 IST


പത്തുപേരായി ചുരുങ്ങിയിട്ടും ചെല്‍സിയെ ഞെട്ടിച്ച് ആഴ്‌സണല്, സിറ്റിക്ക് ജയം | Arsenal twice to draw with Chelsea - Malayalam MyKhel\n» പത്തുപേരായി ചുരുങ്ങിയിട്ടും ചെല്‍സിയെ ഞെട്ടിച്ച് ആഴ്‌സണല്, സിറ്റിക്ക് ജയം\nUpdated: Wednesday, January 22, 2020, 9:47 [IST]\nലണ്ടന്: ഇംഗ്ലീഷ് പ്രീമിയര് ലീഗില് നടന്ന മത്സരത്തില് ചെല്‍സിയെ തളച്ച് ആഴ്‌സണല്. പത്തുപേരായി ചുരുങ്ങിയിട്ടും രണ്ടുതവണ പിന്നില്‍നിന്നും തിരിച്ചടിച്ചാണ് ആഴ്‌സലണല് ചെല്‍സിയുടെ മൈതാനത്ത് സമനില പിടിച്ചുപറ്റിയത്. ഇരു ടീമുകളും രണ്ട് ഗോള്‍വീതം നേടി. ജോര്‍ഗീന്യോ(28), സെസാര് അസ്പിലിക്യുട്ട(84) എന്നിവര് ചെല്‍സിക്കായി സ്‌കോര് ചെയ്തപ്പോള് മാര്‍ട്ടിനെല്ലി(63), ബെല്ലെറിയന്(87) എന്നിവര് ആഴ്‌സണലിനായി സമനില നേടി. 26-ാം മിനിറ്റില് ഡേവിഡ് ലൂയിസ് ചുവപ്പുകാര്‍ഡ് കണ്ട് പുറത്തായിട്ടും ചെല്‍സിക്ക് ജയം സ്വന്തമാക്കാനായില്ല.\nമറ്റൊരു മത്സരത്തില് മാഞ്ചസ്റ്റര് സിറ്റി ഷെഫീല്‍ഡ് യുണൈറ്റഡിനെ തോല്‍പ്പിച്ച് വിജയവഴിയില് തിരിച്ചെത്തി. സെര്‍ജിയോ അഗ്യൂറോ 73-ാം മിനിറ്റില് വിജയികള്‍ക്കായി ഗോള് നേടി. അവസാന മത്സരത്തില് ക്രിസ്റ്റല് പാലസുമായി അപ്രതീക്ഷിയ സമനില വഴങ്ങിയ സിറ്റി ഇത്തവണ കിരീടപ്രതീക്ഷ അവസാനിപ്പിച്ചുകഴിഞ്ഞു. ലീഗില് രണ്ടാം സ്ഥാനമാണ് സിറ്റി ലക്ഷ്യമിടുന്നത്.\nഓട്ടിസ് ഗിബ്‌സണെ ഫാസ്റ്റ് ബൗളിങ് കോച്ചായി നിയമിച്ച് ബംഗ്ലാദേശ്\nമറ്റു മത്സരഫലങ്ങള്, ആസ്റ്റണ് വില്ല 2-1 വാറ്റ്‌ഫോഡ്, ബോണ്‍മൗത്ത് 3-1 ബ്രൈറ്റന്, സതാംപ്ടണ് 2-0 ക്രിസ്റ്റല് പാലസ്, ന്യൂകാസില് യുണൈറ്റഡ് 2-2 എവര്‍ട്ടന്. ലീഗില് മാഞ്ചസ്റ്റര് യുണൈറ്റഡ്, ലിവര്‍പൂള് ടീമുകളും മിഡ് വീക്ക് മത്സരത്തിനിറങ്ങുന്നുണ്ട്. 22 കളികളില്‍നിന്നും 64 പോയന്റുമായി ലിവര്‍പൂള് ലീഗില് ഒന്നാം സ്ഥാനത്ത് തുടരുമ്പോള് 24 കളികളില്‍നിന്നും 51 പോയന്റുള്ള മാഞ്ചസ്റ്റര് സിറ്റി രണ്ടാം സ്ഥാനത്താണ്.\nപ്രീമിയര് ലീഗ് ജൂണ് 30നകം തീര്‍ക്കും? താരങ്ങള്‍ക്ക് ആശങ്ക, റിപ്പോര്‍ട്ടുകള് പുറത്ത്\nNews കേരള സർക്കാരിന്റെ റെയ്ഞ്ചുണ്ടല്ലോ അതൊന്നുമല്ല ആ സർക്കാരിന്റെ റേഞ്ച്! പ്രവാസിയുടെ കുറിപ്പ് വൈറൽ!\nRead more about: epl football ഫുട്‌ബോള്\nStory first published: Wednesday, January 22, 2020, 9:44 [IST]


ആദ്യം വിവാഹം, പിന്നെ തിരുപ്പട്ടം... - Hrudayavayal\nആദ്യം വിവാഹം, പിന്നെ തിരുപ്പട്ടം…\nBy administrator on January 2, 2016, 7:01 am Comments Off on ആദ്യം വിവാഹം, പിന്നെ തിരുപ്പട്ടം…\nതിരുവനന്തപുരം: നാളെ രാവിലെ 9.30 ന് വട്ടിയൂര്‍ക്കാവ് സെന്റ് ഫ്രാന്‍സിസ് ഡി സാലസ് പള്ളിയില് അതിവിശിഷ്ടമായ ഒരു കര്‍മ്മം നടക്കും. കേരളകത്തോലിക്കാ സഭയുടെ ചരിത്രത്തിന്റെ പടിവാതിലിലേക്കാണ് കുട്ടനാട്ടുകാരന് ജോസ് നാളെ നടന്നുകയറുന്നത്. കുടുംബജീവിതത്തില് നിന്നും പൗരോഹിത്യത്തിലേക്ക് ജോസ് തോട്ടുകടവില് എന്ന എഴുപത്തിയൊന്നുകാരന് നാളെ പ്രവേശിക്കും.\nകുഞ്ഞുനാള് മുതലേ കുട്ടനാട്ടിലെ പാടവരമ്പിലൂടെ നടക്കുമ്പോള് ജോസിനുള്ള ആഗ്രഹമായിരുന്നു ഒരു വൈദികനാകണമെന്നത്. എന്നാല് ആദ്യം ദൈവം കരുതി വെച്ചിരുന്നത് മറ്റൊന്നായിരുന്നു. അങ്ങനെ നല്ലൊരു കുടുംബനാഥനായി. 18 വര്‍ഷങ്ങള്‍ക്കു മുന്‍പാണ് ഭാര്യ ലില്ലി മരിക്കുന്നത്. ലില്ലിയുടെ മരണശേഷം ജോസ് വീണ്ടും ദൈവവിളിയെക്കുറിച്ചു ചിന്തിച്ചു തുടങ്ങി. എന്നാല് സമയം അനുകൂലമായിരുന്നില്ല. മക്കള് രണ്ടു പേരും വിദ്യാര്‍ത്ഥികള്… അവരുടെ ജീവിതം കരക്കടുപ്പിക്കുന്നതു വരെ തന്റെ ആഗ്രഹത്തെ ജോസ് മനസ്സിലിട്ടു താലോലിച്ചു. ജപമാലയും പ്രാര്‍ത്ഥനയുമൊക്കെയായി ജീവിതം മുന്നോട്ടു കൊണ്ടു പോയി.\nഇതിനിടെ മക്കള് രണ്ടു പേരും പഠിച്ച് ഉയര്‍ന്ന ജോലി കരസ്ഥമാക്കി. മൂത്ത മകന് ലൈജോ കനേഡിയന് പൗരത്വം നേടുകയും ഇളയ മകന് ജോബി അയര്‍ലന്റില് സ്ഥിരതാമസമാക്കുകയും ചെയ്തു. അതോടെ ജോസ് വീട്ടില് തനിച്ചായി. എത്രയും വേഗം സന്യാസത്തിന്റെ വഴിയേ തിരിരിയാന് സമയമായെന്നു തിരിച്ചറിഞ്ഞ ജോസ് മക്കളുടെ മുന്നില് മനസ്സു തുറന്നു. ആദ്യമൊന്നും സമ്മതിച്ചില്ലെങ്കിലും അപ്പന്റെ ആഗ്രഹത്തിന് അവര്‍ക്ക് സമ്മതം മൂളേണ്ടി വന്നു. അങ്ങനെ 74-ാം വയസ്സില് ജോസ് എംഎസ്എഫ്എസ് സന്യാസസഭയില് ചേര്‍ന്ന് സെമിനാരി പഠനം തുടങ്ങി. ദൈവശാസ്ത്രവും തത്വശാസ്ത്രവുമൊക്കെ ഏറെ ഉത്സാഹത്തോടെ തന്നെ പഠിച്ചു.\nജോസിന്റെ ആഗ്രഹപൂര്‍ത്തീകരണത്തിനു സാക്ഷികളാകാന് മക്കളും കൊച്ചുമക്കളുമൊക്കെ വിദേശത്തു നിന്നും എത്തിക്കഴിഞ്ഞു. കുട്ടനാട്ടിലെ കാവലത്തു നിന്നും വട്ടിയൂര്‍ക്കാവിലേക്ക് നാട്ടുകാരുമെത്തും. കന്യാസ്ത്രിയായ സഹോദരി സില്‍വി മേരിയും ഈ അപൂര്‍വ്വ മുഹൂര്‍ത്തത്തിന് സാക്ഷ്യം വഹിക്കാനെത്തും.\nജോസ് തോട്ടുകടവിലിന്റെ മുന്‍ഗാമിയും ഒരു കുട്ടനാട്ടുകാരനാണ്. കുട്ടനാട്ടിലെ ചേന്നങ്കരിയില് നിന്നും കുടുംബജിവിതമുപേക്ഷിച്ച് എഴുപതാമത്തെ വയസ്സില് പൗരോഹിത്യം സ്വീകരിച്ച ഫാ.ചാക്കോ കാഞ്ഞുപറമ്പിലാണ് മാര്‍പാപ്പയുടെ പ്രത്യേക അനുമതിയോടെ കേരള കത്തോലിക്കാ സഭയില് ഇത്തരത്തില് ആദ്യമായി വൈദികനായത്.\nആദ്യം വിവാഹം, പിന്നെ തിരുപ്പട്ടം… added by administrator on January 2, 2016, Time: 7:01 am


ജഗ്ഗി എന്ന യുവാവ് | Isha Sadhguru\nഞാന് എന്നത് എങ്ങും നിറഞ്ഞതും അതിബൃഹത്തുമായിരുന്നു. ഈ അനുഭവം ഏതാനും മിനിട്ടുകള് നിന്നിട്ടുണ്ടാവുമെന്നാണ് ഞാന് ധരിച്ചത്. എന്നാല് സ്വബോധത്തിലേക്ക് തിരിച്ചുവന്നപ്പോള് വൈകുന്നേരം ഏഴര മണിയായിരുന്നു. സൂര്യനസ്തമിച്ചിരുന്നു. എന്‍റെ കണ്ണുകള് തുറന്നിരുന്നു. കണ്ണീരില് കുതിര്‍ന്ന ഷര്‍ട്ടുമായി, അടക്കാനാവാത്ത ആനന്ദാനുഭൂതിയുമായി ഞാനിരുന്നു!\nരണ്ടുകൊല്ലക്കാലംകൊണ്ട്, ലോകം ഒന്ന് ചുറ്റി നടന്നു കണ്ടുകളയാം എന്ന് ഞാന് ചിന്തിച്ചു. അതിനായി ഞാന് ഒരു കോഴിവളര്‍ത്തല് കേന്ദ്രം ആരംഭിച്ചു. കുറേ കഴിയുമ്പോള് അതുവിറ്റ്, കിട്ടുന്ന പണവുമായി ലോകം കാണാന് ഇറങ്ങാം എന്നു കരുതി. അക്കാലത്ത് കോഴിവളര്‍ത്തല് വളരെ ലാഭകരമായ ബിസിനസ്സ് ആയിരുന്നതിനാല് ഞാന് ധാരാളം പണം സമ്പാദിച്ചു. ബിസിനസ്സ് നല്ല രീതിയില് നടന്നുകൊണ്ടിരുന്നു. ഇതറിഞ്ഞ എന്‍റെ പിതാവ് സ്തബ്ധനായിപ്പോയി. തന്‍റെ മകന് കോഴിവളര്‍ത്തുന്നു എന്നു പറയുവാന് അച്ഛന് ഇഷ്ടപ്പെട്ടില്ല. എന്‍റെ പിതാവും എന്‍റെ സുഹൃത്തുക്കളും അദ്ധ്യാപകരും ഇങ്ങിനെ പറയുമായിരുന്നു: "എന്തിനാണ് നിന്‍റെ ജീവിതം ഇങ്ങനെ പാഴാക്കികളയുന്നത്? നീ മറ്റെന്തെങ്കിലും ചെയ്യുമെന്നാണ് ഞങ്ങള് കരുതിയത്."\nഎന്‍റെ അച്ഛനും സുഹൃത്തുക്കളും അദ്ധ്യാപകരും ഇങ്ങിനെ ചോദിക്കുമായിരുന്നു: "എന്തിനാണ് നിന്‍റെ ജീവിതം ഇങ്ങനെ പാഴാക്കികളയുന്നത്? നീ മറ്റെന്തെങ്കിലും ചെയ്യുമെന്നാണ് ഞങ്ങള് കരുതിയത്."\nഎന്നെ വളര്‍ത്തിക്കൊണ്ടുവന്നത് ഒരുതരത്തിലുള്ള ആദ്ധ്യാത്മികതയിലൂടെയുമായിരുന്നില്ല. ഞാന് വായിച്ചിരുന്നത്, ഡോസ്റ്റോവ്സ്കി, കാമു, കാഫ്ക തുടങ്ങിയ യൂറോപ്യന് സാഹിത്യകാരന്മാരുടെ പുസ്തകങ്ങളായിരുന്നു. ഞാന് വളര്‍ന്നു വന്ന അറുപതുകള് ബീറ്റില്‍സിന്‍റേയും ബ്ളൂ ജീന്‍സിന്‍റേയും കാലമായിരുന്നതിനാല് അതിന്‍റെ സ്വാധീനം എന്നിലുമുണ്ടായിരുന്നു. എന്നാല് ഇവിടെ ഞാന് എന്‍റെ ചിന്തക്ക് അതീതമായ ഏതോ ഒന്നിലേക്ക് കത്തിക്കയറുകയായിരുന്നു. അതെന്തെന്ന് എനിക്കറിയില്ല. പിന്നെ ആ അനുഭവം ഉണ്ടായത് ആറേഴു ദിവസങ്ങള്‍ക്കുശേഷം ഞാന് കുടുംബത്തിനൊപ്പം അത്താഴം കഴിക്കാനിരുന്നപ്പോഴാണ്. ഒന്നോ രണ്ടോ മിനിട്ടുകള് എന്ന് ഞാന് വിചാരിച്ചെങ്കിലും ഏഴു മണിക്കൂറുകള് കഴിഞ്ഞിരുന്നു. പൂര്‍ണ്ണബോധത്തോടെ ഞാന് അവിടെയിരിക്കുകയായിരുന്നു എന്നാല് ഈ 'ഞാന്' അവിടെ ഇല്ലായിരുന്നു, അവിടെ 'എല്ലാം' മാത്രമേ ഉണ്ടായിരുന്നുള്ളൂ.\nഇത്തരം അനുഭവങ്ങള് വീണ്ടും വീണ്ടും ആവര്‍ത്തിച്ചുകൊണ്ടിരുന്നു. ഈ സന്ദര്‍ഭങ്ങളില് ഭക്ഷണവും ഉറക്കവും ഇല്ലാതെ വളരെ ദിവസങ്ങള്, ചിലപ്പോള് പതിമൂന്നു ദിവസങ്ങള് വരെ ഞാന് ചിലവഴിച്ചിരുന്നു. വെറുതെ അങ്ങിനെ ഒരിടത്ത് ഇരുന്നു, അത്രമാത്രം. എന്‍റെ തലപൊട്ടിത്തെറിക്കുകയായിരുന്നെങ്കിലും എന്താണ് സംഭവിക്കുന്നതെന്ന് എനിക്കറിയില്ലായിരുന്നു. അറിയാമായിരുന്ന ഒരു കാര്യം, ഇത് ഒരിക്കലും നഷ്ടമാവരുതേ എന്ന ചിന്ത മാത്രം. ആ സന്ദര്‍ഭങ്ങളില് എന്നെക്കണ്ട ആളുകള് പറഞ്ഞു "ഓ, ആള് സമാധിയിലാണ്" എന്ന്. ചിലര്‍ക്ക് എന്നെ മാലചാര്‍ത്തണമെന്നും, പാദം തൊടണമെന്നും തോന്നി. ആളുകളുടെ ഭ്രാന്തെന്നല്ലാതെ അവര് അങ്ങിനെയൊക്കെ പെരുമാറുമെന്ന് എനിക്ക് വിശ്വസിക്കാനായില്ല (ചിരിക്കുന്നു). എനിക്ക് സംഭവിക്കുന്ന കാര്യങ്ങള് വിവരിക്കുവാന് വാക്കുകളില്ലായിരുന്നു. എന്നാല് അത് തുടര്‍ന്നുകൊണ്ടേയിരുന്നു. ഏതാനും ആഴ്ചകള്‍ക്കുള്ളില് അത് നിരന്തരമായ ഒരു ജീവിത യാഥാര്‍ത്ഥ്യമായിത്തീര്‍ന്നു. ഈ സമയത്ത് എന്നെ സംബന്ധിക്കുന്ന എല്ലാ കാര്യങ്ങള്‍ക്കും നാടകീയമായ മാറ്റങ്ങള് ഉണ്ടായി. ഉള്ളില് ഉണ്ടായ മാറ്റങ്ങള് വര്‍ണ്ണനാതീതമായിരുന്നു. എന്നാല് എന്‍റെ ശരീരത്തിലും കണ്ണിലും ശബ്ദത്തിലുമെല്ലാം മാറ്റങ്ങള് വന്നുകൊണ്ടിരുന്നു. ആ മാറ്റങ്ങള് അത്ര പ്രത്യക്ഷമായിരുന്നതിനാല് ആളുകള്‍ക്കു തോന്നി എനിക്കെന്തോ കാര്യമായി സംഭവിക്കുന്നു എന്ന്.\nഅന്നൊരു ദിവസം പെട്ടെന്ന് എന്‍റെ സഹപ്രവര്‍ത്തകനെ വിളിച്ച് ഞാന് ഇങ്ങിനെ പറഞ്ഞു: "നാളെത്തൊട്ട് ഞാന് നമ്മുടെ ബിസിനസ്സിന്‍റെ ഭാഗമല്ല. ഞാന് എന്താണ് ഇവിടെ ചെയ്തുകൊണ്ടിരിക്കുന്നതെന്ന് എനിക്കറിയില്ല. അടുത്തതായി എന്ത് ചെയ്യണമെന്നും എനിക്കറിയില്ല." ഒരുകൊല്ലക്കാലം യാത്രകളും മറ്റുമായി ഞാന് കഴിഞ്ഞു. എന്‍റെ ഫാമും ബിസിനസ്സുമെല്ലാം വേണ്ടെന്നു വച്ചു. ഇനിയെന്തു ചെയ്യണമെന്ന് എനിക്കറിയില്ലായിരുന്നു. ആ സമയത്ത് ഓര്‍മ്മകളുടെ ഒരു പ്രളയം തന്നെ എന്നിലേക്കെത്തി, ജന്മ ജന്മാന്തരങ്ങളിലെ ഓര്‍മ്മകള് എന്നിലേക്കിറങ്ങി വന്നു. എന്നാല് സംശയാലുവായിരുന്ന എനിക്ക് ഒന്നും കണ്ണടച്ചു വിശ്വസിക്കുന്ന സ്വഭാവമല്ലായിരുന്നു. ഒരു കാലത്തും, ഒരു ക്ഷേത്രത്തിലും കയറിയിട്ടില്ലാത്തയാളായിരുന്നു ഞാന്. ഞാന്, കാണുകയും മനസ്സിലാക്കുകയും ചെയ്യാത്ത ഒന്നിനേയും വിശ്വസിക്കാന് തയ്യറായിരുന്നില്ല. അതിനാല് ആ ഓര്‍മ്മകളുടെ പിറകെ പോകുവാന് ഞാന് തയ്യാറായി. ആ ഓര്‍മ്മകള് എനിക്കു നല്‍കിയ ലക്ഷണങ്ങള് വെച്ച് ആ പാതകളിലൂടെ സഞ്ചരിച്ചു. ഞാന് ആ സ്ഥലങ്ങളെല്ലാം സന്ദര്‍ശിച്ച് അവിടുത്തെ ആളുകളുമായി ആശയ വിനിമയം നടത്തി കാര്യങ്ങള് ബോധ്യമാക്കി. എല്ലാം സത്യമാണെന്ന് ബോധ്യമായെങ്കിലും എന്‍റെ മനസ്സ് അത് അംഗീകരിക്കുവാന് കൂട്ടാക്കിയില്ല. എല്ലാം ഞാന് സ്വയം നിര്‍വഹിക്കാന് തീരുമാനിച്ചു.


കേരളത്തനിമയിൽ വീട് പുനർജനിച്ചപ്പോൾ....| Traditional House Plan | Renovated Home | Renovation Ideas\nകേരളത്തനിമയും സർപ്രൈസുകളും; ഗംഭീരമാണ് ഈ പുനർജനനം\nമനോരമ ലേഖകൻ February 18, 2019 05:23 PM IST\nതൊടുപുഴയ്ക്കടുത്തു മൈലക്കൊമ്പ് എന്ന സ്ഥലത്താണ് ജിം മാളിയേക്കലിന്റെയും കുടുംബത്തിന്റെയും വീട്. കാലപ്പഴക്കം മൂലം ക്ഷീണാവസ്ഥയിലായ തറവാട് പൊളിച്ചു കളഞ്ഞാണ് വീടുപണി തുടങ്ങിയത്. പഴയ തറവാടിന്റെ രൂപഭാവങ്ങളും പുതിയകാല സൗകര്യങ്ങളുമുള്ള വീട് എന്നതായിരുന്നു സങ്കൽപം.\n30 സെന്റിൽ 4935 ചതുരശ്രയടിയാണ് വിസ്തീർണം. ഫ്ലാറ്റ് റൂഫിനു മുകളിൽ ട്രസ് ചെയ്താണ് ഓടു വിരിച്ചത്. പലതട്ടുകളായി പരന്നുകിടക്കുന്ന മേൽക്കൂര വീടിനു പരമ്പരാഗത ഭംഗി പകരുന്നു. ഇതിനിടയ്ക്കുള്ള സ്ഥലം യൂട്ടിലിറ്റി സ്‌പേസാക്കി മാറ്റുകയും ചെയ്തു. ഫോർമൽ ലിവിങ്, ഫാമിലി ലിവിങ്, ഫോർമൽ ഡൈനിങ്, കിച്ചൻ,5കിടപ്പുമുറികൾ എന്നിവ കൂടാതെ ഒരു പാൻട്രി കിച്ചനും ഒരുക്കിയിട്ടുണ്ട്. പരസ്പരബന്ധിതമായ ഇടങ്ങളാണ് അകത്തളങ്ങളുടെ പ്രത്യേകത. ഇത് കൂടുതൽ വിശാലതയ്‌ക്കൊപ്പം ക്രോസ് വെന്റിലേഷനും സുഗമമാക്കുന്നു.\nഫർണിച്ചറുകൾ മുഴുവൻ ഇന്റീരിയർ തീം അനുസരിച്ച് ഡിസൈൻ ചെയ്തെടുത്തവയാണ്. പറമ്പിലുള്ള മരങ്ങൾ തന്നെയാണ് ഫർണിഷിങ്ങിന് ഉപയോഗിച്ചത്. പഴയ ഫർണിച്ചറുകൾ മേക്കോവർ നടത്തിയിട്ടുമുണ്ട്. പഴയ ഒരു കട്ടിലാണ് ഇപ്പോൾ സ്വീകരണമുറി അലങ്കരിക്കുന്ന സോഫയായി രൂപം മാറിയത്. വിട്രിഫൈഡ് ടൈലുകളാണ് നിലത്തുവിരിച്ചത്. കിടപ്പുമുറികളിൽ വുഡൻ ഫ്ളോറിങ്ങും ചെയ്തിട്ടുണ്ട്.\nപത്തുപേർക്കിരുന്നു ഭക്ഷണം കഴിക്കാൻ പാകത്തിൽ വിശാലമായ ഊണുമേശ.\nപല തട്ടുകളായി പരന്നുകിടക്കുന്ന ഗോവണിയുടെ ഡിസൈൻ ശ്രദ്ധേയമാണ്. തേക്കും ടഫൻഡ് ഗ്ലാസുമാണ് യഥാക്രമം ഗോവണിയുടെ പടികളിലും കൈവരികളിലും നൽകിയത്. ഒരു ക്യൂരിയോ ഷെൽഫ് നൽകി പാർടീഷനും ഒരുക്കി. ഇവിടെ ഡബിൾ ഹൈറ്റ് സീലിങ്ങിൽ സ്‌കൈലൈറ്റ് നൽകിയത് പ്രകാശത്തെ അകത്തേക്ക് സ്വീകരിക്കുന്നു.\nചെറിയ ഒത്തുചേരലുകളുടെ ഇടമാണ് പാൻട്രി കിച്ചൻ. നാനോവൈറ്റാണ് ഇവിടെ ഊണുമേശയ്ക്കും കൗണ്ടർ ടോപ്പിനും വിരിച്ചത്.\nമാസ്റ്റർ ബെഡ്റൂമിന് പുറമെ കിഡ്സ്, ഗസ്റ്റ് ബെഡ്‌റൂമുകളും വേർതിരിച്ചിട്ടുണ്ട്. ഫുൾ ലെങ്ത് വാഡ്രോബ്, അറ്റാച്ഡ് ബാത്റൂം, ഡ്രസിങ് ഏരിയ എന്നിവ ഒരുക്കിയിരിക്കുന്നു.\nകൂട്ടുകുടുംബമായി കഴിഞ്ഞിരുന്ന തറവാടാണ്. ഇപ്പോൾ ലോകത്തിന്റെ പല ഭാഗങ്ങളിലാണെങ്കിലും എല്ലാവരും വല്ലപ്പോഴും ഇവിടേക്ക് മടങ്ങിയെത്താറുണ്ട്. പുറംകാഴ്ചയിൽ പഴയ തറവാടിന്റെ സ്മരണകളും അകത്തളങ്ങളിൽ ഒത്തുചേരലിന്റെ ഹൃദ്യത നിറയാൻ പാകത്തിൽ വിശാലമായ സൗകര്യങ്ങളും ഒരുക്കിയതാണ് ഈ വീടിനെ വ്യത്യസ്തമാക്കുന്നത്.\nLocation- Mylacombu, Thodupuzha\nArea- 4935 SFT\nOwner- Jim Maliakal, Anu Mathew\nArchitect- Jomin George\nSpace n Architecture, Kakkanad


ആഗോള തലത്തില് ഏറ്റവും കുറഞ്ഞ വേതനത്തില് ഏറ്റവും കൂടുതല് സമയം ജോലി ചെയ്യുന്നത് ഇന്ത്യക്കാര്; റിപ്പോര്‍ട്ട്\n2021-02-25 09:04:55 pm IST\nന്യൂഡല്‍ഹി: ആഗോളതലത്തില് മറ്റ് രാജ്യങ്ങളിലെ തൊഴിലാളികളെ അപേക്ഷിച്ച് ഏറ്റവും കൂടുതല് സമയം ജോലി ചെയ്യുന്നത് ഇന്ത്യക്കാരെന്ന് റിപ്പോര്‍ട്ട്. എന്നാല് ലഭിക്കുന്ന വേതനം കുറവാണെന്ന് ഇന്റര്‍നാഷണല് ലേബര് ഓര്‍ഗനൈസേഷന്(ഐ.എല്.ഒ) റിപ്പോര്‍ട്ട് ചെയ്തു.\nവിനോദത്തിനായി ഇന്ത്യയിലെ തൊഴിലാളികള്‍ക്ക് സമയം ലഭിക്കുന്നില്ലെന്നും റിപ്പോര്‍ട്ടില് പറയുന്നുണ്ട്. ഏഷ്യ- പസഫിക് മേഖലയില് ഏറ്റവും കുറഞ്ഞ മിനിമം വേതനം ലഭിക്കുന്നവരും ഇന്ത്യയിലെ തൊഴിലാളികളെന്നാണ് ഐ.എല്.ഒയുടെ റിപ്പോര്‍ട്ട്.\nലോകത്തില് ഏറ്റവും ദൈര്‍ഘ്യമുള്ള ജോലി സമയമുള്ള രാജ്യങ്ങളുടെ പട്ടികയില് ഇന്ത്യ അഞ്ചാമതാണുള്ളത്. ഇന്ത്യയുടെ ജനസംഖ്യയുടെ നാലിലൊന്ന് ആളുകള് ഉള്ള ഗാംബിയ, മംഗോളിയ, മാലിദ്വീപ്, ഖത്തര് എന്നിവരാണ് ശരാശരി ജോലി സമയത്തില് ഇന്ത്യയേക്കാള് മുന്നിലുള്ളത്.\nആഴ്ചയില് 48 മണിക്കൂര് വരെയാണ് ഇന്ത്യയിലെ തൊഴിലാളികള് ജോലി ചെയ്യുന്നത്. അതേസമയം, ചൈനയില് ഒരാഴ്ചത്തെ ശരാശരി തൊഴില് സമയം 46 മണിക്കൂറാണ്. ഇംഗ്ലണ്ടില് ഇത് 36 മണിക്കൂറും അമേരിക്കയില് 37 മണിക്കൂറും ഇസ്രയേലില് 36 മണിക്കൂറുമാണ്.\nദേശീയ ഏജന്‍സികള് നല്‍കിയ കണക്കുകളുടെ അടിസ്ഥാനത്തിലാണ് ഐഎല്‍ഒയുടെ റിപ്പോര്‍ട്ടെന്നാണ് ലൈവ് മിന്റ് റിപ്പോര്‍ട്ട്.\nഅഫ്രിക്കയിലെ ചില രാജ്യങ്ങള് മാത്രമാണ് മിനിമം വേതനത്തില് ഇന്ത്യയേക്കാള് പിന്നിലുള്ളത്. നഗരങ്ങളിലും ഗ്രാമങ്ങളിലും ജോലി സമയം അധികമായുള്ളത് പുരുഷന്മാര്‍ക്കാണ്. 48 മണിക്കൂറോളം സ്വയം തൊഴിലുള്ള പുരുഷന്മാര് ജോലി ചെയ്യുമ്പോള് 37 മണിക്കൂറോളമാണ് സ്ത്രീകള് ജോലി ചെയ്യുന്നത്.\nസ്ഥിരവരുമാനമുള്ള ശമ്പളക്കാരില് റൂറല് മേഖലകളില് പുരുഷന്മാര്‍ക്ക് ആഴ്ചയില് 52 മണിക്കൂറും സ്ത്രീകള്‍ക്ക് 44 മണിക്കൂറോളം ജോലി ചെയ്യേണ്ടി വരുന്നു. കരാര് തൊഴിലാളികളില് യഥാക്രമം ഇത് 45ഉം 39ഉം മണിക്കൂര് വീതമാണ്.\nതൊഴിലിടങ്ങളില് നിന്ന് താമസ സ്ഥലങ്ങളിലേക്കും തൊഴിലിടങ്ങളിലെ ഭക്ഷണത്തിനുമായുള്ള ഇടവേളകളുമാണ് ഇവര്‍ക്ക് ലഭിക്കുന്നത്. ദിവസത്തിന്റെ പത്തിലൊന്ന് സമയം പോലും വിനോദത്തിനായി ഇന്ത്യയിലെ തൊഴിലാളികള്‍ക്ക് ലഭിക്കുന്നില്ല. സ്ത്രീകള്‍ക്ക് ലഭിക്കുന്ന വിശ്രമ വേളകള് പുരുഷന്മാരേക്കാള് വളരെ കുറവാണെന്നും റിപ്പോര്‍ട്ട് വ്യക്തമാക്കുന്നു.\nIndian workers New Delhi Working time


സി‌ഇ സർ‌ട്ടിഫിക്കറ്റിനൊപ്പം സെർ‌വോ സുസ് 304 ബോക്സ് ഓട്ടോമാറ്റിക് സ്റ്റിക്കർ ലേബലിംഗ് മെഷീൻ - Xernt.com\nഇഷ്ടാനുസൃത ലേബലിംഗ് മെഷീൻ ആകാം\nസി‌ഇ സർ‌ട്ടിഫിക്കറ്റ് ഉള്ള എച്ച്ഐ‌ജി സെർ‌വോ എസ്‌യു‌എസ് 304 ബോക്സ് ഓട്ടോമാറ്റിക് സ്റ്റിക്കർ ലേബലിംഗ് മെഷീൻ\nഭക്ഷണം, കെമിക്കൽ, ഫാർമസ്യൂട്ടിക്കൽ, കോസ്മെറ്റിക്, സ്റ്റേഷനറി, സിഡി ഡിസ്ക്, കാർട്ടൂൺ, ബോക്സ്, വിവിധ ഓയിൽ കെറ്റലുകൾ തുടങ്ങി എല്ലാത്തരം ഫ്ലാറ്റ് വസ്തുക്കൾക്കും ഈ സെർവോ മോട്ടോർ ഇക്കോണമി ഓട്ടോമാറ്റിക് ലേബലിംഗ് മെഷീൻ ബാധകമാണ്. പുസ്‌തകങ്ങൾ, ഫോൾ‌ഡറുകൾ, പാക്കേജിംഗ് ബോക്സുകൾ എന്നിവയ്‌ക്ക് അനുയോജ്യം.\nപ്രിന്ററിന്റെ വായു ഉപഭോഗം 5Kg / m2 (കോഡിംഗ് മെഷീൻ ചേർക്കുകയാണെങ്കിൽ)\nലേബലിംഗിന്റെ കൃത്യത Mm 0.8 മിമി (ഒബ്‌ജക്റ്റ്, ലേബൽ പിശക് എന്നിവ ഒഴികെ)\nPut ട്ട്‌പുട്ട് വേഗത 20-200pcs / min (ഇത് ഒബ്ജക്റ്റിന്റെ വലുപ്പത്തെയും ലേബൽ നീളത്തെയും ആശ്രയിച്ചിരിക്കുന്നു)\nഞങ്ങൾ 10 വർഷത്തിലധികം വൈദഗ്ധ്യമുള്ള ഒരു ലേബലിംഗ് മെഷിനറി നിർമ്മാതാവാണ്. സെർവോ-ലേബലിംഗ് മെഷീനുകൾ, ഫ്രണ്ട്, ബാക്ക് ലേബലിംഗ് മെഷീനുകൾ, പരിസ്ഥിതി സ friendly ഹൃദ ലേബലിംഗ് മെഷീനുകൾ (ഒപിപി റോൾ-ഫീഡ് ലേബലിംഗ് മെഷീനുകൾ), വിവിധ താപ-ഫിലിം ബോട്ടിൽ പാക്കേജിംഗിനായി ലേബലിംഗ് മെഷീനുകൾ എന്നിവ പോലുള്ള ഉയർന്ന നിലവാരമുള്ള ലേബലിംഗ് മെഷീനുകൾ ഞങ്ങൾ വിതരണം ചെയ്യുന്നു.\nടാഗ്: സ്വയം പശ സ്റ്റിക്കർ ലേബലിംഗ് മെഷീൻ, ഓട്ടോമാറ്റിക് ലേബലർ മെഷീൻ\nസ്റ്റിക്കർ ലേബലിംഗ് മെഷീൻയാന്ത്രിക ബോക്സ് ലേബലിംഗ് മെഷീൻ, ബോക്സ് ലേബലിംഗ് മെഷീൻ